

**H O T Ă R Â R E**

**privind desemnarea reprezentanților Consiliului Județean Cluj în**

 **Comisia Județeană pentru Incluziunea Socială Cluj**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 37 din 16.02.2023 privind desemnarea reprezentanților Consiliului Județean Cluj, în Comisia Județeană pentru Incluziunea Socială Cluj, propus de Preşedintele Consiliului Judeţean Cluj, domnul Alin Tise, care este însoţit de Referatul de aprobare cu nr. 6357/15.02.2023; Raportul compartimentului de resort din cadrul aparatului de specialitate al Consiliului Judeţean Cluj cu nr. 6359/15.02.2023 și de Avizul cu nr. 6357 din 20.02.2023 adoptat de Comisia de specialitate nr. 5, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de adresa Ministerul Muncii și Solidarității Sociale/Agenția Județeană pentru Plăți și Inspecție Socială Cluj nr. 2.214/SIS/14.02.2022, înregistrată la Consiliul Județean Cluj sub nr. 6064/14.02.2023;

Luând în considerare prevederile art. 123 – 140 și ale art. 142 - 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 173 alin. (1) lit. d) și alin. (5) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* Legii asistenței sociale nr. 292/2011, cu modificările și completările ulterioare,
* art. 12 alin. (1) din Hotărârea Guvernului nr. 1217/2006 privind constituirea mecanismului naţional pentru promovarea incluziunii sociale în România, cu modificările și completările ulterioare:

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**h o t ă r ă ş t e:**

**Art. 1.** **(1)** Se desemnează în calitate de reprezentant al Consiliului Județean Cluj doamna Jucan Andreea Maria, având funcția de șef birou-Biroul Instituții Publice, Guvernanță Corporativă, ca membru titular în cadrul Comisiei Județene pentru Incluziunea Socială Cluj.

**(2)** Se desemnează în calitate de reprezentant al Consiliului Județean Cluj doamna Moldovan Gilda-Alexandrina, având funcția de consilier în cadrul Serviciului Relații Publice, ca membru supleant în cadrulComisiei Județene pentru Incluziunea Socială Cluj.

**Art. 2.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția Juridică.

**Art. 3.** Prezenta hotărâre se comunică Direcției Juridice, persoanelor desemnate la art. 1, Agenției Județene pentru Plăți și Inspecție Socială Cluj, precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi pe pagina de internet „www.cjcluj.ro".

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 43 din 28 februarie 2023**

*Prezenta hotărâre a fost adoptată cu 33 voturi “pentru” și ”abținere”, iar trei membri ai Consiliului județean nu au votat, fiind astfel respectate prevederile legale privind majoritatea de voturi necesară.*